Dragi učenci!

Pouk bo odslej potekal na daljavo. To pomeni, da se ne bomo več družili v šoli, ampak vam bom vsakodnevno pošiljala snov, ki jo boste morali sami predelati.

Učenci imajo brezplačen dostop do vseh e-gradiv pri založbi Rokus. Gradiva so dostopna na spletni strani [www.Radovednih-pet.si](http://www.Radovednih-pet.si).

Le pogumno! Če imaš zame kakšno vprašanje, mi lahko pišeš na elektronski naslov: vanja.krapez@guest.arnes.si.

Pazite nase in vse dobro vam želim!

Vaša učiteljica Vanja Krapež

**PONEDELJEK, 16.3.2020**

**SLJ – Izvedel sem nekaj novega – novica**

**DZ, str. 17**

**U, str. 116, 117**

V tej učni enoti boš spoznal, kaj je novica, kaj v njej izvemo ter kaj je značilno za zapisano novico (kaj vsebuje).

Preberi si strip v DZ na str. 17 in reši prvih sedem nalog.

**MAT – Deljenje z 10 in 100**

**U, str. 64**

**DZ, str. 24 in 25**

**Najprej ponovimo množenje z 10 in 100.**

**7 . 10 = 5 . 100 = 3 . 100 = 2 . 100 = 9 . 10 = 9 . 100 =**

 **3 . 1 = 3 3 . 10 = 30 3 . 100 = 300**

V karo zvezek si napiši naslov *Deljenje* in si z učbenika prepiši prvo nalogo (Tilen je imel 90 žetonov ... ) Kaj si ugotovil?

**Z 10 delimo tako, da številu, ki se konča z 0, izbrišemo to ničlo.**

Reši še nekaj primerov: 40 : 10 = 100 : 10 = 130 : 10 = 250 : 10 = 300 : 10 = 720 : 10 =

Prepiši si še 2. nalogo (Ana je zbrala 900 znamk ...) Kaj ugotoviš?

**S 100 delimo tako, da številu, ki se konča z dvema ničlama, prečrtamo ti dve ničli.**

Reši še nekaj primerov: 400 : 100 = 900 : 100 = 1000 : 100 = 100 : 100 =

**9 : 1 = 9**

**90 : 10 = 9**

**900 : 100 = 9**

Reši še vaje v delovnem zvezku.

**NIT**

Učbenik str. 101, 103, 104:

* Preberi in si oglej fotografije.
* V zvezek napiši naslov in prepiši kar je v rumenem okvirčku.
* Odgovori na vprašanja v zelenem okvirčku.

V času zaprtja šol imajo učenci brezplačen dostop do vseh e-gradiv pri založbi Rokus. Gradiva so dostopna na spletni strani [www.Radovednih-pet.si](http://www.Radovednih-pet.si). (4.-5. razred). Priporočam ogled filma z istim naslovom kot je v učbeniku. Otroci si lahko ogledajo tudi filme prejšnjih vsebin.

**DRU – Od obrti do industrije**

**U, str. 64 in 65**

**DZ, str. 78, 79 in 80**

Interaktivno gradivo: Sklop dejavnosti, poglavje Obrt in industrija

<https://www.radovednih-pet.si/vsebine/rp4-dru-sdz-osn/>

Sklop dejavnosti, poglavje Industrija

[https://www.radovednih-pet.si/vsebine/rp4-dru-sdz-osn/#](https://www.radovednih-pet.si/vsebine/rp4-dru-sdz-osn/)

Najprej si oglej filmček z naslovom Obrt in industrija. Najdeš ga v interaktivnem gradivu na [www.radovednih-pet.si](http://www.radovednih-pet.si) Link: <https://www.radovednih-pet.si/vsebine/rp4-dru-sdz-osn/>

Spoznal boš kaj je obrt in industrija. Po ogledu filmčka si preberi besedilo v učbeniku. Lahko pa dostopaš tudi do delovnega zvezka (<https://folio.rokus-klett.si/?credit=R5DRU4_sdz&pages=78-79>).

Naredi še zapis v zvezek

Od obrti do industrije

Industrija je dejavnost, ki s pomočjo strojev izdeluje različne izdelke. Industrija je dejavnost, ki je najbolj vplivala na spremembe v pokrajini in način življenja ljudi. Poznamo različne vrste industrije: tekstilno, avtomobilsko, prehrambeno ...

Kako je potekalo delov tovarni nekoč:

Kako poteka delo v tovarnah danes:

**Razredna ura – Koronavirus**

Pravljica o Koronavirusu

Nekje sredi velikega mesta se je rodil majhen virus – imenujemo ga KoronaVirus. Tako je majhen, da ga s prostim očesom ne moremo videti, ne moremo ga prejeti, lahko pa zaradi njega zbolimo.

KoronaVirus je stkal svoj peklenski načrt. Selil se bo med otroci, starši, dedki, babicami in vsemi, ki so nam blizu, zato da bi jim nagajal in bi zaradi njega zboleli. Tako je pretkan, da se mu uspe v človeka skriti tudi za dva tedna in šele nato pokaže svoje zobe. Grize nosek in pljuča. Zato kihamo, smrkamo in imamo vročino.

Če je virus dovolj poreden lahko babico ali dedka odpeljejo v bolnišnico, kjer jima prijazni zdravniki in medicinske sestre pomagajo. Lahko se zgodi, da dedka in babice ni več nazaj. To pa se lahko zgodi tudi mamici in očku, bratcu in sestrici ali tebi.

Poredni virus je samo virus, ki brez človeka ne more preživeti. S kihanjem in kašljanjem se širi in išče nov dom. Virus lahko premagamo na čisto enostaven način – izognemo se igranju z drugimi otroci, obiskom in trgovinam. Koronavirus se boji tudi tople vode in čistoče.

Otrok, njihovih bratcev, sestrice, mamice in očka se bo virus izognil, če bodo redno in pridno umivali rokice, se izogibali drugim in nekaj časa preživeli doma. Tudi tvoji prijatelji in sorodniki so se odločili, da se bodo borili proti zlobnemu virusu. V vrtcu sedaj ni nikogar, šole so prazne in sorodniki so doma.

Še malo pa nam bo uspelo premagati zlobni virus in ga nagnati iz naših mest. Saj boš pomagal a ne?

►Upoštevati moramo naslednje vsakodnevne preventivne ukrepe:

→ Zadržujemo se doma in ne hodimo na kraje, kjer se zadržuje veliko število ljudi. Lahko pa gremo na svež zrak v naravo.

→ Ne dotikamo se oči, nosu in ust.
→ Upoštevamo pravila higiene kašlja.
→ Redno si umivajmo roke z milom in vodo.